Vana-Antsla_vallavalitsus (EAA.3368.1.35)

Lehekülg 8
5.
Esa Karl Käkki ütlep wälja, et tema, poeg Karl ja
Märt Käkki ja Andrus Mesias sel 10 Junil kiik õdak kodus
olnu. Tõisel homukul, sel 10. Junil, kell 6 hom. lännu tema
oma poeja Märti ja Karliga mõtsa linna külwma, kui linna
külwetus saanu, om Märt Käkki kella 9 aigo perra jäänu,
linna seemendega kodu lännu ja om esa korge mäe otsast
seda ka nännu. (Märt Käkki ütles enne aga wälja, et tema
peran linna külwmist zikku mannu lännu ja mitte kodu.)
Peran Märt, Käkki kodu minekit om ka esa Karl Käkki
kodu lännu.
Weli Karl Käkki, ütlep wälja, et kui tema sel 10 Junil enne
päewa minekit nurmest kodu tulnu, om ta warsti talli peale,
enne tõiste, magama lännu. Sel 11 Junil külwnu esa Karl ja
weli Märt Käkki kella 6st. saadik üts 1 wak linna ja lännu
esa Karl peale selle kodu. Märt Käkki kodo minekit ta
nännu ei ole. Märt Käkki olnu weel seal, kui hobese wallale
lastu.
Wallawanemb andse täämbatsel päewal weel üles, et kui tema
wöörmündri Wärdi Malleus ja kohtumees Karl Treumuth Pättu
perra tallu lännu ja Märt Käkki rahwast selle mõtsapalamise üle
mitmesugust küsinu, om Märt Käkki sullase Andrus Mesiale üttelnu:
"Sina tõbras, mis sinna kellast selletad, kas sinnol kell nurme peal."
Peale selle om ta perast jälle ilma ametnike lubata sisse
tulnu, on ametnike trotsnu ja kuradis sõimanu ja üttelnu:
"Mis teije siin minno majan tahat, minna wõttan nuija
ja pessan teid kiik siist wälja!" ja om rusikudega wasta
assi ja laudu löönu.
Jaan Kraaw - lutheri usku - tunnistab, et tema sel 10 Junil s.a
peran päewa ära minekit, Pättuperra Käkki tallu hööwli
pakkude ja puu sae perra lännu; söönu sääl oma ema kam-
bren ja lännu pea peale selle, kui ta ülle kambre usse wana
Karl Käkki käest küsinu, kas poeg Karl kodun, mis ka
Andrus Mesias kuulno,- noore Karl Käkki mannu talli peale
magama. Tõise maja rahwas omma joba ka kõik magama
heitanu. Tõisel päewal sel 11 Junil om Jaan Kraaw ja noor
Karl Käkki wana Karl Käkki ajamise peale üles tõusnu
Jaan Kraaw olewat, een talli pöniku mulku man maganu.
Se om arwata kella 5je aigo olnu ja om Jaan Kraaw peale selle
jalla pealt oma hööwli pakku sälga wõtnu ja kodu minema hakanu
Kella 8 aigo om tema oma kodu saanu Hawistule ja om ka kuni
täämbatsetni päewani kodu jäänu.
Tunnistaja Johan Joakit - lutheri usku - tunnistab, et Märt Käkki
peran seda, kui ametniku tema käest mõtsan, selle mõtsapalami-
se perast küsinu, selletanu: "Se asi ajetas küll minno peale
ent se om üts opis tõine mees, kes seda tennu, minna tahtse
seda asja joba enne awaldada, muido ajab se mees se
asja minno peale, sest ta om kõwemb kui minna," nink
nimitanu seda meest ja üttelnu, et ta Jaan Kraaw olewat.
Ka üttelnu weel Märt Käkki: "Meije oleme nüüd nelja
silma al, mina wõi sinnole nüüd küll üttelda, kuis ka se
Hintsi warguse asi om, mis minno käest kihelkonna kohtun
ära wõeti. Kui Sawwi Johann Akkermann weel Tinno pool olli,
om Jaan Kraaw ue lintsi Tinno poolt warrastanu ja ollen
minna, nesama nüüd Jaan Kraawi käest katte rubla eest ära
ostnu. Ne lintsi oma küll Wastse-Anzla meeste käest."
Mart Käkki om ametnikude poolest pallanu mõtsa perra
kaema säetu, ent tema on ilma lubata mant ära
lännu. Johan Joakit ütlep, et ta kella kümme aigo mõtsa-
pallamise mann saanu, ja om tema arwamise perra se mõts
wahest kell 8 pallama pantud saanu.
Karl Hermann - lutheri usku - tunnistab, et kui ametniku
Pättuperra Märt Käkki rehe tarren Andrus Mesiase käest üle
selle mõtsapallamise selletust nõudnu, om Märt Käkki usse
man kullelnu ja omma tema põlwe wäega werrisnu ning
om perast jälle, kui tema kambrede läinu, üttelno: "Se asi om
sitt ja lätt ka sittas, ent mõtsa härra ütlep, et Karl Hermann
õhtu enne seda, temale selletanu, et Märt Käkki üttelnu: "Se asi
om halb ja lähab ka sittas." Ka tunnistab Karl Hermann
weel, et Märt Käkki, kui ametnikudel kõik joba läbi kulleldu
olnu, rehe tarre usse wälja löönu nink sisse tormanu ja om am-
metnike sõimama ja trotsma hakkanu.
Kui Märt Käkki kohtu poolt küsitus sai, kunas Jaan Kaaw
sel 10 Junil s.a. õdakult Pättuperra tallu tulno, wastut Märt Käkki
et Jaan Kraaw sel õdakul peale päewa minekit sinna tulno,
ent mis kella aigo, seda ta üttelda ei tija. Ka ei tija tema
kunas Jaan Kraaw ära lännu, kas õdakult wai tõisel hommukull
Märt Käkki ütlep, et kui tema kolmapäewa õdakult, sel 11 Junil
Johann Joakittiga kokko saanu, tema Joakittiga Jaan Kraawi